Lomė

Lomė – Togo sostinė ir didžiausias šalies miestas. Miestas išsidėstęs Gvinėjos įlankos pakrantėje, svarbus uostas, eksportuojantis kavą, kakavą, koprą. Yra Benino universitetas, Togo nacionalinis muziejus, nacionalinė biblioteka, Lomė katedra, pagrindinis šalies oro uostas.

Šalia Lomės yra Kodžoviakopės, Njekonakopės, Amutivės, Tokoino ir Bė miestai.

 Istorija 
Miestas įkurtas XVII a. kaip viena iš eve tautos karalysčių. Tuo metu jis vadinosi Be ir buvo įsiterpęs tarp galingų pajūrio valstybių Anlo vakaruose ir Agbodrafo rytuose.

Vokiečiai 1897 m. perkėlė tuometininio Vokietijos Togolando sostinę iš Aneho į Lomę. Britannica,
Lomé, britannica.com, USA, accessed on 2019-06-30 Miestas sparčiai augo iki Pirmojo pasaulinio karo. 1914 m. miestą užėmė prancūzai.

1975 m. vasario 28 d. Lomėje įvyko Europos ekonominės bendrijos (EEB) ir 46 Afrikos, Karibų and Ramiojo Vandenyno šalių susitikimas, vadinamas pirmąją Lomės konvencija (first Lomé Convention). Iš viso iki 2000 m. įvyko keturios Lomės konvencijos.Lomės konvencijos

1999 m. liepos 7 d. Lomėje buvo pasirašytas taikos susitarimas tarp Siera Leonės pilietinio karo genčių.Peace Agreement between the Government of Sierra Leone and the RUF (Lomé Peace Agreement). UN, 7 July 1999.

 Ekonomika 
Lomė įkurta 200 km nuo Akros ir 150 km nuo Kotonu bei turi svarbų uostą, įskaitant laisvąją zoną, atidarytą 1968 m. Per uostą eksportuojami fosfatai, kava, kakava, medvilnė ir palmių aliejus, o didžioji dalis tranzito vykdoma į Ganą, Malį, Nigerį ir Burkina Faso. Uoste taip pat yra naftos perdirbimo gamykla, o nuo 1989 m. – laivų statykla.. 

Dėl dviejų konteinerių terminalų koncesijos Bolloré grupei 2018 m. balandžio mėn. policija pateikė kaltinimus., o grupės vadovas Vincentas Bolloré buvo suimtas Prancūzijoje..

Lomėje gaminamos statybinės medžiagos, įskaitant cementą Vokietijos grupei „Heidelberg Materials“.

Nuo 1990 m. prasidėjęs ir šiandien besitęsiantis politinis nestabilumas smarkiai paveikė šalies turizmo sektorių. 2003 m. šalį aplankė 57 539 lankytojai, vos 1 proc. daugiau nei 2002 m. 22 % turistų atvyko iš Prancūzijos, 10 % iš Burkina Faso ir 9 % iš Benino.

 Broliški miestai 
Lomė palaiko oficialius broliškus ryšius su šiais miestais:
 Duisburgas, Vokietija (2010)
 Šendženas, Kinija (1997)
 Taipėjus, Taivanas (1966)

 Sportas 
 AS Togo-Port – futbolo klubas;SOCCERWAYGlobalsportsarchive
 Entente II – futbolo klubas;SOCCERWAYGlobalsportsarchive

 Išnašos 

 Nuorodos 
 Togo turizmo svetainė

Kategorija:Sostinės
Kategorija:Togo miestai